és keleti ílórák közé ékelődött tagot, a fajok keveredésében és érdekes 

 szubtilis elváltozásaiban megilleti. Midőn még minden egyes növény- 

 fajnál iigy a vízszintes, mint a magasságbeli, a növényregiók szerint 

 való elterjedést is kitüntettem ; továbbá az egész területen otthonos 

 növényfajok emez általános jellemét kiemeltem ; a termőhelyeket 

 ugyanabban a sorrendben csoportosítottam : ezekkel Erdély flórájának 

 növénygeografiai viszonyait részletesen törekedtem megállapítani. 



A termő helyeket természetesen a törvényesen megállapított 

 íillamnyelvíí neveikkel közöltem. Minthogy az eddig megjelent mun- 

 kák eme soknyelvíí országrészben dívó magyar, német, szász és román 

 helyneveket vegyesen használták, az ebből eredhető zavart úgy 

 hárítottam el, hogy a termőhelyek összes neveit a munkámhoz csatolt 

 szótárban gyűjtöttem össze. 



Az Erdély flórájára vonatkozó irodalmi közleményeket és munká- 

 kat lehetőleg teljesen, szintén külön fejezetben állítottam össze. 



Hogy feladatomat sikerrel oldhassam meg, első sorban személye- 

 sen igyekeztem átkutatni s megismerni Erdély flóráját, melylyel már 

 1872 óta foglalkoztam. Számos utazáson és kiránduláson megfigyeltem 

 és jellemző példányokban összegyűjtöttem Erdély növényeit ; e ki- 

 rándulásokat egyszersmind úgy irányoztam, hogy a helyszínén való 

 megfigyelések és gyűjtések alapján a másoktól világgá bocsátott és 

 reánk megoldhatatlan nyűgül maradt számos helytelen adatot kiiga- 

 zítsam. 



Feladatom megoldásában lényegesen segítettek mindazok, kik 

 herbáriumaiknak áttanulmányozását megengedték, s a kik munkám- 

 ban irodalmi eszközökkel is támogattak. 



Dr. Haynald Lajos bíboros érsek a. legnagyobb előzékenységgel 

 engedte meg erdélyi növényekben gazdag s nagybecsíí herbáriumá- 

 nak teljes áttanulmányozását; dr. Ciésielski Theofil egyetemi tanár 

 szíves volt ScHüR Ferdinánd herbáriumát a lembergi egyetem mú- 

 zeumából tanulmányozás czéljából nagy csomagokban hozzám kül- 

 detni; dr. Kanitz Ágost egyetemi tanár az Erdélyi Múzeum -E;iylet s 

 a kolozsvári egyetem növénygyűjteményeit nyitotta meg előttem, 

 hogy főkép Landoz, Czetz és Janka herbáriumait tanulmányozhassam 

 bennök ; dr. Kernek Antal bécsi egyetemi tanár a saját privát herbá- 

 riumát s a bécsi egyetem múzeumának tudományos eszközeit bocsá- 

 totta rendelkezésemre; végül a nagyszebeni kir. kath. fŐgymnasium 

 igazgatója. Veress Ignácz és természetrajzi szaktanára. Ormát Sándor, 

 a Baumgarten herbáriumát nyitották meg előttem. 



